**Tartalomjegyzék**

**Zalakaros Város Önkormányzata Polgármesterének**

**2020. április 15-én hozott határozatairól**

Hat. száma Tartalom
-----------------------------------------------------------------------------------------------------------------

78/2020 Háziorvosi feladatellátás

79/2020 Bérleti és közterülethasználati díjak a veszélyhelyzet idején

80/2020 Zalakarosi Fürdő Zrt. dolgozóinak foglalkoztatása

**Zalakaros Város Önkormányzata Polgármesterének 78/2020. (IV.15.) számú határozata:**Magyarország Kormánya által a 40/2020. (III.11.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§. (4) bekezdésében biztosított jogkörömben eljárva úgy határoztam a képviselőtestületi tagokkal történt előzetes egyeztetés alapján, hogy

1./ a RuVör-Trend Medical Kft.-vel (7400 Kaposvár, Szántó u. 5. képviseli: Dr. Rus János és Vörhendi Péter ügyvezető) a háziorvosi szolgálat működtetésre feladat-ellátási szerződés kerüljön megkötésre 2020. október 1-jétől.

2./ a háziorvosi ellátás működtetéséhez a NEAK finanszírozáson felül a RuVör-Trend Medical Kft. részére havi 250.000, -Ft összeget biztosításáról gondoskodom a szerződés fennállásának időtartamára, melynek fedezetét az önkormányzat 2020. évi költségvetése általános tartalékából biztosítja. Ez a két fél közötti megállapodásban kerül rögzítésre, a támogatási összeg évenkénti felülvizsgálatát is tartalmazza legkésőbb az önkormányzat költségvetésének elfogadásával egy időben.

3./ felkérem a jegyzőt, hogy a feladat-ellátási szerződés részleteit egyeztesse le a RuVör-Trend Medical Kft.-vel a képviselőtestületi tagok alábbi ajánlásokra figyelemmel:

- kerüljön rögzítése az alkalmazott orvos ügyeletben való részvételének kötelezettsége,

- a feladat-ellátási szerződés megszűnése esetén vállalja az alkalmazott orvos, illetve a foglalkoztató szolgáltató, hogy nem él a praxisjog értékesítési jogával, arról a szerződés megszűnése esetén lemond,

4./ Dr. Alemayehu Asnakehelyettes háziorvossal a Zalakarosi vegyes háziorvosi praxis helyettesítéssel történő ellátására vonatkozó Megbízási szerződést 2020. szeptember 30-ig meghosszabbítom.

5./ felkérem a jegyzőt, hogy gondoskodjon a szerződések és a szükséges dokumentumok elkészítéséről és a Nagykanizsai Járási Hivatal Népegészségügyi Osztály és az Állami Egészségügyi Ellátó Központ részére történő megküldésről.

Határidő: 2020. május 15.

 a 2. pont vonatkozásában minden év január 31-ig

Operatív felelős: Gaál Krisztina önkormányzati és személyzeti referens

Novák Ferenc
polgármester

**Zalakaros Város Önkormányzata Polgármesterének 79/2020. (IV.15.) számú határozata:**Zalakaros Város Önkormányzatának Polgármestereként Magyarország Kormánya által a 40/2020. (III.11.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§. (4) bekezdésében biztosított jogkörömben eljárva az alábbiak szerint határozok:

1./ az önkormányzat tulajdonában lévő üzlethelyiségek bérleti díj fizetési kötelezettség vonatkozásában azon bérlők részére, akik a 40/2020. (III.11.) Korm. rendelettel kihirdetett veszélyhelyzetre tekintettel a 46/2020. (III.16.) Korm. rendelet alapján az üzlethelyiségben folytatott tevékenységüket szüneteltetni kényszerülnek, 2020. március 17-től a szüneteltetés jogszabályi kötelezettségének idejére a megállapított bérleti díj 50%-a a fizetendő bérleti díj.

2./ azon érvényes közterület-használati engedéllyel rendelkezők részére, akik a közterületen lévő felépítmény vonatkozásában rendelkeznek érvényes közterület-használati engedéllyel és a 40/2020. (III.11.) Korm. rendelettel kihirdetett veszélyhelyzetre tekintettel a 46/2020. (III.16.) Korm. rendelet alapján az üzlethelyiségben folytatott tevékenységüket szüneteltetni kényszerülnek, 2020. március 17-től a szüneteltetés jogszabályi kötelezettségének idejére a megállapított közterület-használati díj 50%-a a fizetendő díj.

3./ azon egyéb érvényes közterület-használati engedéllyel rendelkezők részére, akik a 40/2020. (III.11.) Korm. rendelettel kihirdetett veszélyhelyzetre tekintettel a már engedélyezett közterület-használatot teljes mértékben megszüntetik, és erről nyilatkoznak a Zalakarosi Közös Önkormányzati Hivatal felé, a nyilatkozatban szereplő időponttól számítva a közterület-használati díj fizetési kötelezettségük teljesítése alól mentességet kapnak a veszélyhelyzet elhárulásáig.

4./ a 2./ és 3./ pont szerinti a veszélyhelyzetre tekintettel elengedett időarányos közterület-használati díj összege a következő évi közterület-használati díjba kerül elszámolásra.

Határidő: 2020. április 21.
Operatív felelős: Szilágyi Erika településüzemeltetési és hatósági ügyintéző

Novák Ferenc
polgármester

**Zalakaros Város Önkormányzata Polgármesterének 80/2020. (IV.15.) számú határozata:**Magyarország Kormánya által a 40/2020. (III.11.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§. (4) bekezdésében biztosított jogkörömben eljárva - a Zalakarosi Fürdő Zrt Felügyelő Bizottságának és a képviselőtestületi tagokkal többségének az előzetes egyeztetés során kifejezett egyező véleménye szerint – javasloma Zalakarosi Fürdő Zrt. Vezetőségének, a munkáltatói jogokat gyakorló gazdasági igazgatónak, hogy:

1./ a Zalakarosi Fürdő Zrt. állásidőn lévő dolgozói részére, 2020. május 1 és május 31-i közötti időtartamra az alapbérük 40%-a, de maximum bruttó 150.000, - Ft kerüljön kifizetésre.

2./ a Zalakarosi Fürdő Zrt. gazdasági és műszaki igazgatója gondoskodjanak a strand területén azon műszaki feladatok elvégeztetéséről - legkésőbb 2020. április 30-ig – amelyek a fürdő strandi részének indításához szükségesek.

3./ a Zalakarosi Fürdő Zrt. gazdasági igazgatója és műszaki igazgatója - aki jelenleg a vezérigazgató helyettesítését is ellátják - folytasson le egyeztetéseket a képviselőtestület által delegált Felügyelő Bizottsági taggal és közösen határozzák meg a minimális üzemeltetési feladatok mellett a fürdőn azon alkalmazottak körét, akik teljes foglalkoztatásban, illetve azokét, akik állásidőn lesznek.

Határidő: 2020. április 30.
Operatív felelős: Baracskai Gyuláné Zalakarosi Fürdő Zrt. gazdasági igazgatója,
 Csetneki Ügyvédi Iroda

Határozat megküldéséért felelős: Bodor Johanna titkársági és igazgatási ügyintéző

Novák Ferenc

polgármester